Този период е последван от частично успешната Сръбска революция (1804 – 1817) и Гръцката война за независимост (1821 – 1832). Русия води 12 Руско-турски войни от 16 до 20 век. Руско-турската война през 1877 – 1878 г. води до Освобождението на България от турско иго. В Балканската война (1912 – 1913) Османската империя е почти напълно изгонена от Европа. Подписването на Севърския договор (1920) след Първата световна война води до предаването на Източна Тракия с изключение на Константинопол, Босфора и Дарданелите (над които се установява международен контрол) както и островите Имброс и Тенедос, на Гърция. Това обаче е отменено с подписването на Лозанския договор (1923).